钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

作赤道距等圈先假设甲乙丙丁为极分交圈

本极至交圈假为极分借用第二图

借乙点为赤道与极分圈之交从乙向己庚等边界引直线过甲丙径上作辛壬等识即各赤道距等圈之纬度限也次即用甲乙

丙丁为极至交圈。〈即第二图〉则己辛、庚壬等皆赤道距等
之弧，而丁戊乙为赤道可定恒星之赤道纬度也。若
欲以黄道为心作图，则以乙丁线当黄道，甲丙为黄
道之两极，而乙丁上下距等之弧，皆可定恒星之黄
道纬度。平面界圈，亦为过黄道极之经度圈。如前所
作《赤道平分》二图，皆改赤道极为黄道极，赤道面为
黄道面，皆可定恒星之黄道经纬度也。

《恒星有等无数》第四。〈凡三章。〉

恒星以芒色分气势，以大小分等第，所载者有数，不
能载者无数可尽也。今略论其体等及其大数，别定
黄、赤二道之经纬度，作图、作表，如后卷。

恒星分六等

古多禄某“推太阳、太阴本体之容积，先测其视径及
月食时之地影及地球之径容，展转相较，乃能得之。”
〈详见三大论〉后巴德倪借用其法，以考五星及恒星离地
之远，又测诸大星之视径。如图甲辛为太阳离地之
远，其视径甲乙为太阳居最高及最高冲折中之半
径也。今设丙为镇星，其离地为辛，丙即太阳之半径。